ЧавахъирттацIух цIу щуни |\nДР-лул Россельхознад­зорданул управлениялул паччахIлугърал инспектортурал МахIачкъалаллал базаллаву ляркъуну дур Аьрасатнавун дучIан даврин къадагъа дирхьуну диркIсса дукия. Франциянаву микIлачIун бувсса лососрал дикI документругу бакъа ляркъуну дур МахIачкъалаливсса Дагъусттаннал ца хъунмасса чавахъирттал предприятиялий.\nЧавахъру лавкьуну бивкIсса далухIилий (упаковка) чичру дур чавахъру Аьрасатнавун Белоруссиянавату бувкIссар тIисса, амма миккува бувсун бур га чавахърал дукия Франциянал чава­хъирттая дурну душивугу.\nМуний кка­ккан дурну дур дукия та дур­ссарив ва таниннин дукан аьркинссарив, яни цуксса хIаллай ядан бучIиссарив. Ми чичрурдайн бувну, дукия дукан кка­ккан дурсса чIумуяр 4 зурул лахъи ларгун диркIун дур.\nЗакондалийн бувну чирчуну дур санкциялийн дагьайсса дукия зехлахишиврул хIакъиравусса акт, 320 кило чавахърал дукиялул ччурччуну дур.\nПредыдущая записьАьрщарахсса ччаврил ясирСледующая запись«Левхссара» нагу Аьламравун